ፕረዚደንት ቱርክመኒስታን መን ይብሃል?
ጻዕዳ ሕብሪ ትፈቱ ሃገር
ዜጋታት ቱርክመኒስታን ጸለምቲ መካይን ካብ ግዳም ከየእትዉ ይኽልከሉ ከምዘለዉ ተፈሊጡ። መንግስቲ እታ ሃገር፡ ከተማታት ጻዕዳ ብጻዕዳ ክዀና ብዘለዎ መደብ መሰረት፡ ጸለምቲ መካይን ከይኣትዋ ኣጊዱ ምህላዉ ካብ ቭየና ዝተፈነወ ዜና ኣረዲኡ። ፕረዚደንት ቱርክመኒስታን፡ ጉርባንጉላይ በርዲሙሓመዶቭ ኣኸቲልወን ዝጓዓዝ ዓጀብቲ ቃፍላይ መካይን ኩለን ጸዓዱ ከምዝዀና ዝሕብር ጸብጻብ፡ ካልኦት 160 ሰብ ስልጣን እታ ሃገር እውን ኣሰሩ ብምስዓብ ሕብሪ መካይኖም ናብ ጻዕዳ ከምዝቐየሩ ሓቢሩ። ቅድሚ ሕጂ እውን መልክዕ ከተማታት ምእንቲ ክመሓየሽ ተባሂሉ መዝሓሊ ኮንድሽነር ካብ ህንጻታት ክእለ ዘገድድ ሕጊ ወጺኡ ነይሩ። ኩሉ ህንጻታት ከተማ እውን ብእምነ በረድ እናተነድቐ ናይ ምጽዕዳው መስርሕ ይካየድ ኣሎ።
ጉርባንጉላይ በርዲሙሓመዶቭ